Dununya damina kitabu 
Ala ka dununya dan cogo min na 


1 ! Folofolo, Ala ka sankolo dan, ka dugukolo dan. 2Dugukolo tun 
ma laben folo; a lakolonba tun lo. Ji dunba le tun be yi; a yoro bee 
tun ye dibi le ye. Nka Ala Nin tun be lamagara jiw kunna. 

3 Ala ko: «Yeelen ye bo!» Yeelen ka bo. 4Ala k'a ye ko yeelen ka 
nyi. A ka yeelen ni dibi faran ka o bo nyogon na. SA ka yeelen wele 
ko Tere, ka dibi wele ko Su. Ayiwa su kora ka o dugu gbe; o kera lon 
fələ ye. 

60 ko, Ala ko tuun ko: «Furance do ye ke jiw ce ma, ka jiw taran 
fla ye ka o bo nyogon na. 7 Ala ka o furance ke. Ji minw be san fe, ani 
ji minw be dugu ma, a ka olugu faran ka o bo nyogon na, ka furance 
ke o ce ma. Ala ka a fo cogo min, a kera ten. 8 Ala ka o furance wele 
ko Sankolo. Ayiwa su kora ka o dugu gbe; o kera lon flanan ye. 

90 ko, Ala ko tuun ko: «Ji minw be sankolo jukoro, olugu bee ye 
lajen yoro kelen na; yoro to ye ke yoro jalan ye.» Ala k'a fo cogo min, 
a kera ten. 1% Ala ka yoro jalan wele ko Dugukolo; jiw bee lajenna 
yora min na, a ka o wele ko Kogoji. Ala ka ye ko o ka nyi. 

11 Ayiwa, Ala ko tuun ko binw ye falen dugukolo kan, ka o kisew 
ke o ra; ko yiri dentaw fana ye wuri, ka den ka kanya ni o suguyaw 
ye, kisew be ke minw denw na, walama kolo. Ala ka a fo cogo min, a 
kera ten. 1 Dugukolo ka binw bo ka o kisew ke o ra ka kanya ni o 
suguyaw ye. Yiriw fana wurira, ka den, ka o kisew, walama o kolow 
ke o denw na, ka kanya ni o suguyaw ye. Ala ka a ye ko o ka nyi. 
13 Ayiwa su kora ka o dugu gbe. O kera lon sabanan ye. 

14 Ala ko tuun ko fen minw be yeelen bo, olugu ye ke sankolo ra, ka 
tere ni su faranfasi ka o bo nyogon na. O ye ke tagamasiyen ye ka 
wagatiw yira, ka lonw yira, ani ka sanw yira. 150 fenw ye ke sankolo 
kono, ka yeelen bo dugukolo kan. Ayiwa Ala ka a fo cogo min, a kera 
ten. 

16 Ala ka yeelenbonan belebele fla ke. A bee ra belebeleba, a ka o 
sigi terefewagati kunna; ka fitini sigi sufewagati kunna. A ka lolow 
fana ke. 17 Ala ka o fenw bla sankolo ra, janko o ye yeelen bə 
dugukolo kan. 13 A ka kelen sigi terefewagati kunna, ka kelen sigi 

sufewagati kunna, janko o ye kene ni dibi faran ka bo nyogon na. Ala 
ka a ye ko o ka nyi. !?Su kora, ka o dugu gbe. O kera lon naaninan 
ye. 

20 Ayiwa Ala ko tuun ko: «Fennyanaman dow ye ke jiw ra, ka caya. 
Konow fana ye wuri san ni dugu ce.» 

21 Ala ka jege baw dan, ani jirafen nyanaman tow bee; 0 fenw bee 
kera ji ra caman, ka kanya ni o suguyaw ye. Ala ka konow fana dan, 
ka kanya ni o suguyaw ye. A ka a ye ko o ka nyi. 22 Ala neemara o 
ye, ko o ye woro, ka caya ka kogojiw fa. A ko konow fana ye caya 
dugukolo kan. 23 Ayiwa su kora, ka o dugu gbe. O kera lon loorunan 
ye. | 

24 Ala ko tuun ko fennyanamanw ye ke dugukolo kan ka kanya ni o 
suguyaw ye: beganw, ani kongosogow, ani fen minw be fofo, o bee ni 
o suguya. Ala k'a fo cogo min, a kera ten. 

25 Ala ka kongosogow bee dan, o bee ni o suguya, ka beganw dan, o 
bee ni o suguya, ani fen minw be fofo, o bee ni o suguya. Ala Ka ye 
ko o ka nyi. 

260 bee ko, Ala ko: «Ayiwa, sisan, an ye mogo dan ka kanya ni an 
yere cogo ye, a ye bo an fe, janko ale ye ke jegew bee kunna, ka ke 
konow kunna, ka ke beganw ni kongosogow kunna, ka sigi dugukolo 
bee kunna, ani fennyanaman minw bee be dugukolo kan.» 

27 Ala ka mago dan 


ka kanya ni a yere cogo ye, 
a k'a dan ka kanya ni ale Ala yere cogo ye. 


A ka o dan ce ani muso 

28 Ala neemara o ye; a ko: «Aw ye denw caman soro, ka caya ka 
dugukolo yora bee fa, ka aw ta fanga sigi dugukolo kan, ka ke jegew 
bee kunna, ani konow, ani fennyanaman o fennyanaman be dugukolo 
kan.» 

29 Ala ka a fo o ye tuun ko: «Bin o bin be falen dugukolo kan, ani a 
den, ani yiri o yiri be den, ka a kisew, walama a kolo ke a denw kono, 
ne be o bee di aw ma, o be ke aw baro ye. 3% Kongofenw bee, ani 
konow bee, ani fennyanaman o fennyanaman be dugukolo kan, o koro 

ye ko fen o fen be nenekiri, ne be bin di olugu ma, ka o ke o ta baro 
ye.» Ayiwa, Ala k'a fo cogo min, a kera ten. 


t Ayiwa sankolo ni dugukolo ni o kononofenw bee danna ka ban o 

cogo le ra. ? Ala banna a ta baara bee ra minke, a nenekirira a 
tere wolonflanan lon. 3 Ala ka tere wolonflanan bonya, ka a bo dan na 
lon tow ra; sabu o lon le ra, a nenekirira a ta baara bee ra. 


Ala ka moga dan cogo min na 

4Ayiwa wagati min Matigi Ala ka danni ke, sankolo ni dugukolo 
danna nin cogo le ra. 

Ala ka sankolo ni dugukolo dan tuma min na,5kongoyiri si tun te 
dugukolo kan fòlo, bin si fana tun ma falen folo; sabu Matigi Ala tun 
ma sanji ben dugukolo kan folo, ani moga si fana tun te yi folo ka 
dugukolo sene. Bugun do le tun be bo dugukolo ra ka ke ji ye ka 
dugukolo yoro bee son. 

7Matigi Ala ka dugukolo bogo ta ka mag) lalaga ni a ye. O ko, a ka 
nyanamanya nenekiri fiye ni a dafonyo ye k'a don məgə nunwo fe; 
məgə k'a ke mogo nyanaman ye. 


Edeni jamana yiritu nyuman 

80 ko Matigi Ala ka yiritu nyuman do ke Edeni jamana ra, 
tereboyanfan fe, ka mogo bla o kono. ?Matigi Ala ka yiri suguya bee 
falen dugukolo kan; yiri cenyumanw, minw den ka di; a ka 
nyanamanya yiri bla yiritu cemance ra, ani yiri min b'a to moga be 
konyuman ni kojugu lon k'a bo nyogon na. 

10 Ba do tun be woyo ka bo Edeni jamana ra. O ba ji le tun be woyo 
ka teme yiritu kono, o ko a be taran ka ke ba boro naani were ye. 11O 
ba fələ togo ye ko Pison; ale be woyo ka teme Havila jamana bee 
kono. Sanin be o jamana le ra. A sanin ye sanin yereworo le ye. 
Turu kasa diman do fana be soro yi, min togo ye ko bideliyomu, ani 
lulu bisigi do, min tog9 ye ko onikisi. 13 Ba flanan togo ye ko Giyon, 

ale be woyo ka teme Kusi jamana bee kono. 14Ba sabanan togo ye ko 
Tigiri. Ale be woyo Asiri jamana tereboyanfan fe. Ba naaninan tog9 
le ye ko Efirati. | 

15 Ayiwa Matigi Ala ka mogo bla Edeni yiritu nyuman kono, ko a ye 
a sene, ka a korosi. 16Ala ka nin kuma fo moga ye ko: «I be se ka 
yiritu yiridenw bee do domu. !?Nka yiri min be a to moga be 
konyuman ni kojugu lon k'a bo nyogon na, i kana o yiriden domu de! 
Sabu ni i k'a do domu lon o lon, sigiya te a ra, i bena ke fen sata le 
ye.» 


Ala ka muso dan cogo min na 

18 Ayiwa, o ko, Matigi Ala ko: «Ce ye to a kelen na yan ten, o man 
nyi. Ne bena demebaga ke a ye, min be ben a ma.» 19 Matigi Ala tun 
ka bogo ta ka kongosogow bee lalaga, ani konow. O ko, a tun ka o bee 
lana ce fe, k'a fle a bena togo min la o bee kelen kelen na, ani janko 
ni ce ka na toga min la fennyanaman min na, o le ye ke a togo ye. 
20Ce tun ka togola beganw bee ra, ani konow, ani kongosogow bee. 
Nka o fenw bee ce ma, a tun ma demebaga soro a yere ra, min tun be 
se ka ben a ma. 

21 Ayiwa Matigi Ala ka sunogo ba bla ce ra. Ka ce to sunogo ra, a 
ka a garaga koro kelen bo, ka sogobu ke ka o no datugu. 220 garaga 
koro min bora ce ra, Matigi Ala ka o le ta k'a ke muso ye, ka na ni o 
muso ye ce fe. 23 Kabini ce ka muso ye, a ko: «Onhon! Sisan koni, nin 
ye ne nyogon do yere le ye. A korow ye ne korow do le ye, a farisogo 
fana ye ne farisogo do le ye. A toga bena la ko muso, sabu a bora ce 
le ra." 

240 le koson ce be bo a face ni a bamuso koro ka to ni a muso ye; O 
fla be jen ka ke mogo kelen ye. 


523 Heburukan na, ce ni muso tog9 bora nyogon fe kosebe. O b'a fo ce ma ko «Ish», ka a fo 
muso ma ko «Ishsha», k'a yira ko muso bora ce ra. 

Ce ni muso ka yiriden domu 


! Ayiwa Matigi Ala tun ka kongosogo minw bee dan, sa le tun ka 

cegu ni o bee ye. Lon do sa nana a fo muso ye ko: «Yala can lo 
ko Ala ko, ko aw kana yiritu yiriden si domu wa?» ? Muso ko: «An be 
se ka yiritu yiridenw domu ke. 3Nka yiri min be yiritu cemance ra, 
Ala ko an kana o le den domu, ko hali an kana maga a ra; ko, ni o te, 
an bena sa.» 4Sa ko muso ma ko: «Can te, aw tena sa. 5 Ala ka o fo 
sabu a k'a lon ko ni aw ka yiri nin den domu lon o lon, aw nyaw be 
yele, aw be ke i n'a fo ale Ala; aw bena konyuman lon k'a bo kojugu 
ra.» 

6 A! Muso k'a ye ko can ra yiri nin den ka kan ka diya; ni 1 Ka fle a 
ce ka nyi, a fana be se ka mogo hakiri yele ka 1 ke kolonbaga ye. 
Muso ka do tige k'a domu. A ce tun lənin be a koro; a ka do di ale ma, 
ale fana k'a domu. 70 k'a domu minke, o ka o yere cogo ye. O k'a ye 
ko o lakolon lo. O ka toro flaburu dow siri siri nyogon na, ka o don o 
yere ra. 


Ala ka ce ni muso, ni sa danga 

8 Ayiwa wuladanin fe, ce ni muso ka Matigi Ala mankan men, a be 
yaala yaalara yiritu ra. O borira ka taga dogo Matigi Ala nya yiritu 
yiri dəw ce ma. 

9 Matigi Ala ka ce wele ko: «Adama, i be min?» 10Ce ka Ala jaabi 
ko: «Ne ka i mankan men yiritu ra, ne siranna sabu ne fari lakolon lo; 
o koson ne dogora.» !!Matigi Ala ko: «Jon le k'a fo 1 ye ko i fari 
lakolon lo? Ne tun ko aw kana yiri min den domu, kəni i ma o le 
domu de?» 2 Ce ko: «I ka muso min bla ne koro, ale le ka do di ne 
ma, ne k'a domu.» 

13 Matigi Ala ka muso nyininka ko: «Mun na ele ka o ke?» Muso 
ko: «Sa le ka ne nege, k'a to ne k'a domu.» 

i4 Matigi Ala k'a fo sa ye ko: 


«I n'a fo ele sonna ka o ke, 


ne bena 1 danga beganw ani kongosogo tow bee ce ra. 

Sisan i bena ke fofo ye i konobara le kan, 


buguri be to ka don 1 da ra, 
i be a domu, fo ka taga i sa. 


15 Ne bena juguya bla ele ni muso ce, 
ka o juguya kelen bla i ta duruja ni muso ta duruja ce. 
Ni o ka isoro, o be 1 kun ci; 


ni ele fana ka o sara, i be o kin o senju ra.» 
16 Ala k'a fo muso ye ko: 


«Ne bena do fara i ta denworo sege kan. 
I bena tooro ka sora ka den woro. 
Ka fara o kan, i ta ce logo bena to ka ke 1 ra; 


i ta ko bee bena to ale le boro fana.» 
17 Ala k'a fo ce ye ko: 


«I sonna ka i ta muso kan le men, 

ani ne tun kumana i fe k'a fo 1 ye 

ko i kana yiri min den domu, i ka o domu; 
ayiwa dugukolo bena danga ele kosan. 

I bena sege le kosebe 


ka soro ka i ta baro soro k'a bo dugukolo ra, 
fò ka taga 1 sa; 


18 paniw ni binjugu dow bena falen dugukolo kan; 
i bena fen minw sene, o le bena ke 1 ta baro ye. 


19 I bena baara ke ka wosi le, 

ka soro ka 1 ta baro soro, 

fo ka taga 1 kosegi dugukolo ra yi tuun, 

i danna ni 0 dugukolo kelen min bag) ye; 
sabu i ye bogo le ye, 

1 fana bena seko ka ke o bogo kelen le ye. 


Ala ka Adama ni Awa gben ka bo yiritu ra 

20 Ayiwa o kow ko, Adama? ka a ta muso togola ko Awa, sabu ale le 
kera mogo bee bamuso ye. 2! Matigi Ala ka began dow gbolow ke fani 
ye, ka o don Adama ni a ta muso ra. 

22 Matigi Ala ko: «Sisan mogo kera i n'a fo an do, a be konyuman ni 
kojugu lon k'a bo nyogon na. An ye a bari a kana nyanamanya yiriden 
do tige k'a domu; ni o te, ni a ka o domu a nyanaman be to wagati 
- bee.» 

23 A kera ten, Matigi Ala ka o gben ka bo Edeni jamana yiritu ra, ko 
o ye taga dugukolo sene, Ala ka o dan ni dugukolo min bogo ye. 

24 Ayiwa Ala ka Adama ni Awa gben o cogo le ra. A ka meleke 
dow bla yiritu donda ra tereboyanfan na, k'a korosi, ani famuru do 
min be manamana i ko tasuma, ka yelema yelema, janko mogo si kana 
sira saora ka se nyanamanya yiri ma. 

